
Cyber Resilience Act: A "csoda" fegyver - Az Amerikai Egyesült Államokat követve az Európai Unió is szigorítja a kiberbiztonsági szabványokat!?

Kulcsszavak: Szoftverbiztonság; kiberreziliencia; kiberbiztonság, szabályozás;
Az infokommunikációs technológiák elterjedése a kétezres évek elején rávilágított arra, hogy ezek egyre jelentősebb mértékben válnak mindennapi életünk szerves részévé. A technológiákat működtető szoftverek elterjedése és gyors fejlődése számos kiberbiztonsági kihívást vetett fel. Kutatásomban a mindennapokban használt szoftverek kiberbiztonsági jelentőségét vizsgálom. Kitérek különös tekintettel az alapvető fogalmakra és követelményekre. Kiemelem az informatikai termékek szempontjából a szoftverek rendszerfejlesztési életciklusának fontosságát.
Megvizsgálom az Amerikai Egyesült Államok kiberbiztonsági törekvéseit a szoftverek terén, különös tekintettel a Kiberbiztonsági Stratégia pilléreire és jogszabályi környezetére, valamint ezek hatásaira a szoftveriparban. Ezt követően elemzem az Európai Unió szoftverekre vonatkozó kiberbiztonsági rendeletét. Kitérek különösen a Cyber Resilience Act jelenlegi hatásaira a szoftveriparban. Végezetül összehasonlítom a szoftverekre vonatkozó szabványrendszerek között tapasztalható hasonlóságokat és különbségeket.



